El Consell ultima una moció sobre l'allau de projectes de renovables - Diari de Girona\nEl Consell ultima una moció sobre l'allau de projectes de renovables\nEl document preveu donar suport als ajuntaments. El de la Jonquera ja ha aprovat el rebuig per un parc de deu molins al seu terme\nacn/ddg. figueres 23.12.2020 | 23:40\nEl ple de la Jonquera on es va rebutjar el parc. josep falgués\nEl ple de la Jonquera on es va rebutjar el parc.\nEl Consell Comarcal de l'Alt Empordà està treballant en una moció que ajudi els ajuntaments i els serveixi de recolzament davant de l'allau de projectes d'implantació de renovables. El mes de gener se celebrarà un nou consell d'alcaldes on està previst aprovar el document. Aquesta és una de les vies que té oberta l'ens amb l'objectiu de donar suport als consistoris, que es troben «indefensos» davant la falta de marc regulador que «planifiqui i ordeni el desenvolupament d'aquestes iniciatives».\nDe moment, hi ha en tràmit un parc d'aerogeneradors a la Jonquera i una horta solar a l'Escala però hi ha desenes de projectes que en estudi.\nEl conseller comarcal de Canvi Climàtic, Agustí Badosa, admet que no tenen competències en aquesta matèria i diu que son «conscients» que caldrà aportar un percentatge d'energia però reclamen a la Generalitat que clarifiqui les zones on es poden implantar perquè els ajuntaments tinguin eines.\nDiverses entitats ecologistes van llençar un crit d'alerta el mes de novembre reclamant que es redefinís la implantació de renovables per «l'allau» de projectes que estava rebent la comarca de l'Alt Empordà.\nL'Estat espanyol va publicar l'11 de desembre una zonificació ambiental però els municipis afectats reclamen al Govern que es clarifiqui en quins espais és més viable que es puguin instal.lar.\nLa Jonquera va aprovar la setmana passada una moció de rebuig. Al municipi una empresa preveu tirar endavant un projecte de deu molins.


El repunt de casos eleva per segon dia consecutiu la incidència valenciana i la situa en 35,57 casos - À Punt\nEl repunt de casos eleva per segon dia consecutiu la incidència valenciana i la situa en 35,57 casos\nMalgrat aquesta evolució, la pressió hospitalària no ha deixat de baixar a la Comunitat Valenciana i al conjunt d'Espanya\nProves massives al campus de Bellaterra / Enric Fontcuberta (Efe)\n15 d'abril 2021 - 19:27\nEls contagis de coronavirus a Espanya continuen creixent lleugerament. El Ministeri de Sanitat ha comunicat aquest dijous 9.663 nous positius i 126 morts més en el conjunt de totes les autonomies. Aquestes dades situen la incidència acumulada en 202, és a dir 72 casos per cada 100.000 habitants, 2,74 punts més que dimecres. A la Comunitat Valenciana s'ha registrat el segon repunt de la incidència consecutiu, menys d'un punt, que situa aquest indicador en 35,57 casos per cada 100.000 habitants.\nLes dades no s'han traslladat a la pressió hospitalària, que aquest dijous s'ha reduït un poc més tant a la Comunitat Valenciana com al conjunt d'Espanya. Als hospitals valencians hi ha 234 malalts de Covid-19 ingressats, un 2,05%, i 63 a les UCI, un 6,84%.\nIncrement sostingut, constant i desigual\nEl Ministeri de Sanitat ha remarcat l'increment sostingut però constant i desigual de les dades de contagis que cal vigilar per evitar que es dispare.\nLa secretaria d’Estat de Sanitat, Silvia Calzón, ha explicat també en roda de premsa que s’han superat els 11 milions de dosi administrades (11.885.085) i ha valorat l’esforç del conjunt de les comunitats autònomes. Calzón assegura que un 97,3% de “les persones majors” ha rebut almenys una dosi i que més del 56% ja estan immunitzades. També ha destacat el ritme de vacunació del grup de 70 a 79 anys (31,8% de persones amb una dosi). A Espanya actualment hi ha 3.253.537 persones immunitzades.


Tur i Barrueta, Antoni\nT TU 1 Imatge 1 Col·laborador/a 44 Visites Bústia de suggeriments\nTur i Barrueta, Antoni (Eivissa 1791 — Sevilla 1833) SOC Brigadier d’infanteria. Fill de Marià Tur i Riera, de la línia genealògica dels Tur “Damià”, capità de les milícies de Formentera, i de Manuela Barrueta i Anglada. Inicià la carrera militar l’any 1809 com a cadet del regiment d’infanteria de Borbó. Des de 1809 fins a 1812 participà activament en la Guerra del Francès . Assolí el 1813 la graduació de capità. Intervengué en la defensa de la ciutat de Girona el 1809. Pel mèrit mostrat en defensa de la ciutat el general i governador Mariano Álvarez de Castro li concedí el grau de subtinent el 29 d’octubre de 1809. També prengué part en la defensa de la ciutat de València. Participà al setge de Morella de 1810, a Sarrión (Terol) el 1811, on el general en cap del Segon Exèrcit, Luís de Bassecourt, li donà les gràcies en nom de S. M. pel seu valent comportament a la batalla de Castalla (1812), on rebé una ferida de sabre al cap. A la dita Guerra del Francès fou fet presoner tres vegades, de les quals acabà sempre fugint. L’any 1818, amb la graduació de capità del regiment Cantàbria, formà part del contingent militar que s’embarcà a Cadis en l’arriscada expedició “Mar del Sur” amb destinació al Callao (Perú) amb la finalitat de reforçar l’exèrcit reialista en la lluita contra els independentistes d’Amèrica. Al virregnat del Perú participà en nombroses accions de guerra: expedicions als pobles de Huacho i Huaura amb motiu del desembarcament dels insurrectes de Xile (1819); als bloqueigs que patí el port i la plaça del Callao el 1819; a la campanya contra el general Álvarez de Arenales (1820); a la batalla d’Ica (1822) i a la de Moqueda (1823), a l’ocupació de Lima (1823), al combat de Corpahuaico o Matará (1824) i a la batalla d’Ayacucho (1824), així com en la cerca i persecució dels guerrillers Bruno Terreros (frare franciscà que esdevengué temporalment cap guerriller, considerat un prohom de la independència del Perú) i Quirós. La destacada actuació d’Antoni Tur en diversos combats, en especial al de Corpahuaico o Matará el dia 3 de desembre de 1824, li valgueren el grau de general de brigada al mateix camp de batalla als 33 anys. La pèrdua del virregnat del Perú significà per al general eivissenc l’estroncament de la carrera militar. Antoni Tur fou fet presoner i, en virtut de les estipulacions de la Capitulació d’Ayacucho, alliberat i embarcat a Pisco cap a Espanya. Arribà a Cadis el 19 de setembre de 1825. Des de 1825 fins a 1830, data en què quedà tancat el seu full de serveis, no tornà a ascendir i va romandre en situació de “qualificació sense destinació”, desenvolupant funcions de “comissionat” per passar revista d’inspecció al “cos d’invàlids inhàbils i companyia d’hàbils de la província de Sevilla” (1826) i la de “cap de brigada dels voluntaris reialistes de la província de Sevilla” (1827-1830). Malgrat que la Junta de Agravios y Purificaciones de la Capitanía General de Andalucía (1825) donà fe del correcte comportament religiós, polític i militar d’Antoni Tur en els dominis d’Amèrica, tot sembla indicar que el govern de Ferran VII prengué mesures de prevenció amb el general eivissenc, igual que ho féu amb altres comandaments derrotats a la batalla d’Ayacucho. Morí a Sevilla l’any 1833 a conseqüència de l’epidèmia de còlera que patí Andalusia entre 1833-1835. Les circumstàncies de la mort d’Antoni Tur tenen relació amb la sortida precipitada de la ciutat de Sevilla del seu governador, a causa de l’epidèmia de còlera, i amb la transferència del càrrec en la persona del brigadier Tur. El deure féu que el general eivissenc restàs a la capital i assumís l’autoritat delegada. En aquesta funció prengué mesures de desinfecció per a la ciutat i visità diàriament hospitals i cases particulars fins que ell mateix emmalaltí i morí. Era casat amb la sevillana María Amparo de Burgos i Mendicute i tenia dues filles, Teresa i Manuela. La filla gran, Teresa Tur i de Burgos , esdevendria amb els anys una prestigiosa monja de la Societat del Sagrat Cor. Dos germans d’Antoni Tur també foren militars, Manuel, general d’infanteria, i Vicent, que amb el grau de coronel o tinent coronel lluità amb els independentistes peruans contra les tropes espanyoles a la batalla d’Ayacucho. [CGT]


Ens agraden les vaques grans, però aquesta filla de DELTA RRVS x SIMBA igual es passa… Amb 4 anys i mig ha pesat 673’85 kg de canal.\nFemelles a la venda\nLes femelles nascudes a la primavera ja estan llestes per a la venda.\nAvui acabem d’ensilar. S’ha de recollir el menjar que l’any és molt llarg.\nEl passat 8 d’agost vam deslletar els nascuts des de primers de febrer fins el 4 de març, en total 74 vedells/es.\nLes vedelles de tardor llestes per a anar a les seves noves cases.\nÚltim dia a FIGAN 2019\nVídeo del nostre carnisser ‘La Bouche qui rit’\nHem rebut una visita de la CACF (Camara Argentina de contratistas forrajeros) formada per ramaders, agricultors i empreses de serveis dedicades a fer ensilat per als ramaders. Molt interessant el canvi d’impressions.


opic | Portal d'Entitats de Cubelles\nMostra totes les entrades de opic\nPORTAL D’ENTITATS – en construcció –\n10 de setembre de 2015 Generalopic\nEl PORTAL D’ENTATITS de Cubelles està en construcció.\nLa Regidoria de Participació Ciutadana de l’Ajuntament de Cubelles, s’ha adherit al projecte de la Diputació de Barcelona “Dinamització Associativa 2.0”.\nL’Ajuntament de Cubelles vol posar a disposició de les entitats municipal una plataforma virutal per tal de fomentar espais de difusió de les entitats i de les seves activitats. El PORTA D’ENTITATS d’un projecte impulsat per l’Àrea d’Igualtat i Ciutadania de la DIBA, i desenvolupat pel Servei de Polítiques d’Acció Comunitària i Participació Ciutadana.\nSi voleu rebre més informació sobre les funcionalitats de la eina i participar en el Portal d’Entitats, en la seva fase “pilot”, disposant i gestionant un blog en format WordPress, podeu contactar amb el Departament de Participació Ciutadana, al e-mail opic@cubelles.org.\nEl Cor l’Espiga tornarà a protagonitzar la Diada 2015\nEl bateria d’Els Pets, Joan Reig, oferirà un concert acústic la vigília de la Diada\nUn any més, el Cor l’Espiga protagonitzarà la Diada, amb la seva interpretació del Cant de la Senyera i Som Catalans. Sota la direcció de Glòria Carretero, la centenària local cubellenca, també interpretarà Els Segadors, himne nacional de Catalunya mentre s’hissa la Senyera fins d’alt del Campanar que enguany commemora els 250 anys de la seva finalització. En motiu d’aquesta efemèride, els campaners de Cubelles faran repicar les campanes per començar i acabar l’acte oficial.\nEn cas de pluja, es preveu que l’ofrena floral es traslladi a la sala sociocultural del carrer Nou\nOfrena floral de les entitats i associacions\nEnguany, com a novetat, les entitats i associacions que vulguin prendre part de l’ofrena hauran d’omplir un formulari a la web municipal, o enviar un mail a inf…@cubelles.org, amb la següent informació:\n■Nom de l’entitat\n■Si porten ram o coixí\n■Persona i telèfon de contacte\n■Correu electrònic de contacte\nJoan Reig a Cubelles per la Diada\nDins dels actes de commemoració de la Diada, i aprofitant que enguany aquest cau en divendres, dijous 10 de setembre a les 22h., la plaça del Centre Social acollirà el concert acústic d’en Joan Reig, bateria d’Els Pets.\nL’acte, que serà d’entrada gratuïta, és el projecte més personal del músic constantinenc, ja que repassa la seva carrera artística de més de 30 anys en un recital de petit format on interpreta acompanyat per el guitarrista Sergi Esteve, cançons seves, d’Els Pets i també d’altres autors que han format part de la seva vida professional i emocional.\nCubelles dóna suport a les entitats municipalistes en el drama de Síria\nCooperació es manté atenta a les accions humanitàries per aportar el seu granet de sorra.\nL’Ajuntament de Cubelles se sumarà a les accions de les entitats municipalistes per ajudar a les persones mobilitzades pel conflicte de Síria. A través de la regidoria de Cooperació Internacional s’està en permanent contacte amb aquestes entitats per decidir quines accions es poden portar a terme per sumar en les ajudes per minimitzar aquesta tragèdia humana.\nJoaquim Macià, regidor de Benestar Social, Integració i Cooperació, ha manifestat que malgrat “no tenim infraestructura per acollir refugiats, la intenció és, com a mínim, fer una aportació econòmica a les entitats que coordinen l’ajuda a nivell català”. En aquest sentit, la Federació de Municipis de Catalunya (FMC), de la qual Cubelles en forma part, ha mostrat el seu suport a la població afectada pel conflicte a Síria i es compromet a impulsar i les iniciatives que sorgeixin de la societat i de les institucions per tal de minimitzar l’impacte d’aquesta tragèdia humanitària .\nDurant les darreres setmanes estem veient com milers de persones desplaçades que fugen dels conflictes armats de Síria i d’altres països de la zona arriben a les fronteres d’Europa per cercar asil, en el que s’ha convertit en un drama humanitari que no sembla tenir fi. Cal que els governs europeus, també l’Estat Espanyol, i la Unió Europea reaccionin de manera immediata per proporcionar atenció a aquestes persones i evitar més vulneracions dels Drets Humans. La defensa dels Drets Humans és un deure de totes les institucions democràtiques. Cubelles manifesta el seu rebuig a les situacions d’abús que pateixen les persones refugiades per part de tercers que aprofiten aquesta situació per benefici propi així com de l’existència de màfies organitzades.\nLa vila de Cubelles tenen un clar compromís en la promoció i la garantia dels Drets Humans, treballant conjuntament administració i organitzacions de la societat civil.\nPer aquest motiu, l’Ajuntament de Cubelles es posa a disposició tant de l’FMC com de l’Associació Catalana de Municipis (ACM) en tot allò que acordin juntament amb el Fons Català de Cooperació al Desenvolupament (FCCD).


La grandària mitjana dels tumors de mama en el moment del diagnòstic es va reduir dràsticament en les dècades de 1980 i 1990 amb la introducció dels programes de cribratge, però des de 2001 ha tornat a incrementar-se lleugerament, potser per un descens del nombre de dones a les que es va efectuar aquest cribratge, segons una investigació en casos dels Estats Units.\nL'estudi, presentat aquest dimecres al XI Congrés Europeu de Càncer de Mama (EBCC 11) a Barcelona, va analitzar 386.454 casos a què s'havia diagnosticat càncer de mama entre 1983 i 2014, i va detectar que la grandària mitjana del tumor s'ha reduït un 23% al llarg dels 32 anys analitzats, de 26 a 20 mil·límetres.\nTot i això, aquesta tendència no va ser constant al llarg de tots els anys i variava en funció de l'edat de les dones, i en el període de 2001 a 2014, els investigadors van trobar un "augment inesperat" de la mida mitjana del tumor d'entre el 3% (en el grup d'edat de 75 a 79 anys) i el 13% (en les dones d'entre 50 i 54 anys), segons els autors de l'estudi.\nLa investigadora principal, Manon Jenkins, ha explicat que encara no està clar si aquest increment recent de la mida dels tumors conduirà necessàriament a un augment de les morts per càncer de mama en els propers anys, però que les dones amb tumors més petits a diagnosticar tenen millor supervivència.\nEls índexs de supervivència al càncer de mama han anat millorant de manera estable gràcies a la introducció dels cribratges -que busquen detectar tumors abans que siguin grans i es noten- i la millora dels tractaments: "El que no sabem és quina de aquests elements ha exercit el paper més important en la millora de la supervivència", ha afirmat Jenkins.\nPRESIDENT DE L'EBCC 11\nEl president de l'EBCC 11 i professor emèrit de cirurgia a la Universitat de Cardiff (Regne Unit) Robert Mansel -que no va formar part de la investigació- ha opinat que l'estudi suggereix que hi ha hagut "un descens general en la mida mitjana dels tumors des que es va introduir el cribratge".\nHa considerat "preocupant" dues qüestions: que aquesta reducció va ser menys pronunciada en les dones més grans, i que, recentment, s'ha constatat un lleuger augment de la grandària mitjana del tumor.


IED Barcelona – Design School | Projecte: t-64 » IED Barcelona - Design School Projecte: t-64 » IED Barcelona - Design School\nMetges Sense Fronteres va plantejar dos reptes: el primer proposava als estudiants dissenyar una solució per facilitar l’accés de la població del Congo als centres de salut més pròxims degut als problemes de mobilitat que existeixen a les zones rurals, mentre que el segon consistia en crear un sistema d’il·luminació per a les latrines de l’hospital de Numbi. Matteo Guarnaccia ha ideat “t-64”, un kit compost per dues taules amb ranures elaborades amb alumini o fusta, dues cintes i quatre arnés.\nLa combinació de totes les peces, juntament amb materials autòctons, compleix vàries funcionalitats: una llitera per a transportar persones que es pugui construir al Congo amb bambú, fusta o teles, un pot per a travessar rius, una farmaciola o una pròtesi per a primers auxilis. Durant cada viatge, el kit adopta múltiples formes per a fer més fàcil el transport de les zones rurals als centres mèdics més pròxims.\nTots els elements de la proposta ocupen un espai reduït, fet que facilita el seu transport en motocicleta o a peu.


Mesures d'emissió radioelèctrica - BCN Projecta\nMesures d’emissió electromagnètica\nAvaluació pública de l’impacte ambiental de les instal·lacions de radiocomunicació\nBCN Projecta és sensible a la preocupació social que generen les instal·lacions de radiocomunicació. Per tal d’avaluar el compliment dels requisits ambientals i urbanístics de l’activitat, realitzem diverses tasques:\nComprovació de nivells radioelèctrics mitjançant mesuraments electromagnètics en punts predeterminats o especialment sensibles. Amb aquest propòsit, BCN Projecta disposa d’equips de mesura propis alhora que compta amb formació i experiència durant anys com a entitat col·laboradora de l’Administració.\nMesures i caracterització teòrica dels riscos laborals en entorn ocupacional.\nElaboració de mapes de nivells.\nElaboració de mapes de simulació d’emissions.\nCol·laboració amb l’Administració en les estratègies de comunicació pública dels resultats obtinguts i en difusió de continguts.\nAnàlisi de documentació tècnica\nExamen de documentació tècnica per determinar el compliment de la legislació vigent (local, autonòmica i estatal). Les mesures i les comprovacions documentals es duen a terme seguint els protocols establerts per les diferents normatives i atenent tota la legislació concurrent, urbanística i mediambiental.\nPropostes de mimetització d’instal·lacions i xarxes, de reducció de l’impacte visual i d’integració en el paisatge urbà mitjançant reglaments i codis de bones pràctiques.\nAlguns dels nostres projectes en mesures d’emissió electromagnètica\nInforme de funcionament d’estació base de telefonia mòbil\nInforme sobre efectes en la salut humana dels camps electromagnètics\nEstudi de viabilitat per a AENA sobre la instal·lació d’equips de control de trànsit aeri a la torre BCN92\nLegalització de la Ràdio FM municipal de Salt\nInici del procés de legalització de la Ràdio FM de Port de la Selva\nInici del procés de legalització de la Ràdio FM de Les Preses\nControls inicials de les estacions de telefonia mòbil de Santa Coloma de Gramanet\nMesures en banda ampla i banda estreta de la xarxa Wi-Fi municipal a Barcelona


Pere Gendrau - La CUP s'ha d'aclarir però CDC, també | NacióDigital\n«Si la retirada d'Artur Mas significava que a partir de llavors ja no es creia en el procés, que es digui clar»\nper Pere Gendrau, 7 de juny de 2016 a les 00:00 |\nAquest dimarts, sabrem si la Candidatura d'Unitat Popular segueix asseguda a la taula del procés o si se n'aixeca. Si prospera l'esmena a la totalitat dels pressupostos, el més probable és que hi hagi eleccions anticipades, per més que el vicepresident Junqueras intenti posar pau i conservar l'optimisme. Perquè el missatge que es donarà va més enllà dels números: voldrà dir que el sector de la CUP que no és capaç d'entendre's amb ningú més que amb ells mateixos ha guanyat la partida.\nSeria paradoxal que es mantingués l'esmena a la totalitat, perquè s'imposaria la tesi d'Endavant. La paradoxa rau en què aquesta organització és la de tall més socialista, en el pla teòric, de les que integren la CUP. I el que s'aconseguiria és llançar la burgesia catalana als braços de l'espanyola. El missatge que se'ls estaria donant és: amb qui més podeu confiar és amb els poders estatals; us entendreu més amb ells que amb qui representa o vol representar la unitat popular a casa nostra. Dit d'altra manera, s'estaria apostant més per l'internacionalisme que per l'aplicació del socialisme en el terreny local, i aquesta no era la fórmula amb què s'ha construït l'esquerra independentista des dels anys seixanta als Països Catalans.\nDit això, també cal fer un toc d'alerta, i ben gran, a Convergència Democràtica de Catalunya, que està exercint de bomber piròman des de fa mesos. Si la retirada d'Artur Mas significava que a partir de llavors ja no es creia en el procés, que es digui clar. Si el que s'està fent és aprofitar la conjuntura per agafar força de cara a les eleccions del 26 de juny, s'està actuant amb el mateix grau d'irresponsabilitat que alguns imputen a la CUP. I si el que passa és que la direcció convergent encara no ha entès que a la Candidatura d'Unitat Popular hi ha un pols intern i amb segons quines idees l'únic que es fa és atiar encara més el conflicte, n'hi ha per llogar-hi cadires.\nPer Anònim el 8 de juny de 2016 a les 14:50\nAl de En llaor de santedat: Els primers cristians eren pacifistes, no violents, màrtirs. Es deixaven matar sense resistir-se i pregant Déu pels seus botxins, per tal que els perdonés. Es negaven a ser reclutats per a l'exèrcit i fins a fer de policies de la seva època. No resistien al mal. "Ni que em fereixin, no vull defensar-me" era el seu lema. Com a creients feien cas a les paraules de Jesús de "parar l'altre galta", "estimar els enemics" i de "tornar bé per mal". Quan el Cristianisme va triomfar a l'Imperi Romà, a partir de Teodosi (380) més encara que Constantí (313), que només els va donar llibertat de culte, van tenir que canviar aquesta actitud en algunes coses, per necessitats de la defensa de l'Imperi. Però tot i així encara en temps de l'emperador Justinià (527 - 565) un soldat cristià que a la guerra a l'exèrcit en una batalla i en defensa pròpia matava un enemic després havia de fer un parell d'anys de penitència (dejuni, abstinència, no tenir sexe al matrimoni) perquè havia matat un ésser humà, imatge de Déu. El tema de les Croades és molt posterior i molt influit per segles de Jihad i guerra santa islàmiques.\nPer Anònim el 7 de juny de 2016 a les 22:33\nTot plegat l'articulista el que intenta es posar aigua al vi...\nPer Anònim el 7 de juny de 2016 a les 22:10\nPerò com demanes que CDC parli ara clar si mai no ho ha fet i si tot el "procés" no ha consistit en altra cosa que en no parlar clar mai?...\nAl de les 7:34\nPer Anònim el 7 de juny de 2016 a les 20:37\n"els ciutadans catalans ens agafem de la mà amb qui tenim al costat, sense demanar-li la seva filiació política". Redeu us agafeu a les mans però si son de les CUP deixeu anar les mans i comenceu a dir-los que diuen NO a tot , que son anticapitalistes, (no ho diuen), que volen retallar els ingressos amb impostos) als rics i no pas als pobres... Menys mantres dels CiUtadans catalans!!!!!\nPer Anònim el 7 de juny de 2016 a les 20:10\nLa divisió, la inestabilitat i el conflicte dins d'un moviment o d'un partit sempre fa que la societat i els votants li girin l'esquena i optin per altres opcions (la història és plena d'exemples). De la mateixa manera, la divisió i la conflictivitat dins el moviment independentista, lluny d'ampliar la base social amb nous sectors com es pretenia, allunya els sectors a seduïr, empenyent-los a optar per altres opcions més "sòlides o fiables". Alhora, redueix la pròpia base social, dividint-la, desmobilizant-la i impel·lint sectors de la mateixa cap a l'abstenció o cap a altres opcions rivals més "segures" i "estables", encara que siguin contràries. Cal que ens ho fem mirar TOTS PLEGATS, siguin quines siguin les causes i els responsables: la gestió del moviment independentista per part de JxSI (CDC i ERC) i la CUP està sent DESASTROSA! És evident que ens estem disparant al propi peu i que estem engreixant a tota velocitat les opcions contràries. Això ho pagarem molt car quan toqui votar per la República catalana (si és que hi arribem), perquè així mai guanyarem la majoria! Cal que LES TRES FORCES PRINCIPALS de l'independentisme facin urgentment un REPLANTEJAMENT entre totes tres, perquè ara mateix perden elles (totes elles) i per el procès, és a dir, PERDEM TOTS. Així no hi haurà ni independència pels uns ni revolució social pels altres, sinò que continuarem tots plegats sota el jou de l'estat monàrquic espanyol!\nLa feina feta en dos anyets\nPer Gerard de Sarria el 7 de juny de 2016 a les 19:55\nNo entenc algun comentari que dubte dels convergents. Han sigut ells qui en un parell d'anyets han dut a l'independentisme fins a tocar...han sigut gent de CDC i una persona d'Unió que estan perseguides judicialment....ha esperat pacientment que el sr. de Sant Vicenç dels Horts i el seu komintern decidinssin finalment participar en una única candidatura....i aquests messos han estat nefastos pel procés i també per a covnergència....el millor polític català ha tingut de plegar davant la tenalla de la CUP i ERC...que més ha fet malament en Mas i CDC? Són molts els que el volen ensorrar i tan els hi fa que amb CDC també s'en vagi al fons del mar el vaixell del nostre futur.....unes eminències....\nPer Català indignat el 7 de juny de 2016 a les 18:36\nArtur Mas era un puntal del procés, per la seva energia, decisió i valentia. Malgrat algun punt feble, com les retallades que es va veure obligat a fer o el llegat del passat del seu partit, n'era un element decisiu. El seu paper era clau i bàsic. Que els mitjans de Madrid i el mateix govern central l'ataquessin a ell gairebé en exclusiva i que ara ja no ataquin a ningú n'és la prova. La CUP va exigir la seva defenestració. I d'alguna manera se li va consentir. Molts ja veien aleshores que això era un gran sabotatge al procés independentista en ales d'unes dèries extremistes i irrealitzables. Però es confiava en que tot i així seguirià endavant. Després les coses han anat com han anat, tot i la debilitat actual del govern espanyol en funcions des de fa mig any. Tots ho veiem. Tenim el que hem buscat. I potser el que mereixem.\nCDC s'esta aclarint...\nPer Anònim el 7 de juny de 2016 a les 17:50\nJa te molt clar que es independentista i aviat demostrarà un fort sentit social. La CUP, al contrari, cada cop es menys independentisme i el tema social no l'enten\nEn llaor de santedat\nPer Anònim el 7 de juny de 2016 a les 17:09\nLa CUP, com els primers cristians violents que assaltaven, apedregaven i excomulgaven els adeptes d'altres religions: ells son els purs.\nL'opció de la CUP\nPer Anònim el 7 de juny de 2016 a les 17:08\nSembla que, posats a optar, els cupaires prefereixen seguir vivint sota el defectuòs i corrupte règim monàrquic espanyol, abans que a una Catalunya independent, tot i les deficiències i corrupteles que aquesta pugui tenir i que caldrà combatre avui, demà i sempre (fins i tot a una eventual Catalunya socialista). Els fets ho demostren per sobre de les paraules: son unionistes.\nPer Avia el 7 de juny de 2016 a les 16:46\nO sigui el President Mas i els Consellers que son els unics que estan imputats per la justicia son els que volen tirar endarrera el proces. Això s'ho creu molta gent??? i els que estan darrera de la jugada de fer fora Mas estaven per tirar endebant????\nPer Raw el 7 de juny de 2016 a les 16:34\n«Si la retirada d'Artur Mas significava que a partir de llavors ja no es creia en el procés, que es digui clar». Ho sento xato, no entenc aquesta frase. Pot sonar malament el que diré però no hi ha cap altre partit que hagi fet més sacrificis pel procés que CDC, des del principi l'han deixat que s'anés desgastant, siguent al centre de l'huracà, el que recollia tots els pals per haver de gobernar en una situación tan penosa... És pot estar en contra de moltes coses d'aquest partit però aquesta afirmació teva de debò que no té sentit.\nPer Anònim el 7 de juny de 2016 a les 16:13\nEm sembla molt estrany dir que Mas es va retirar perquè CDC ja no creia en el procés. Em sembla sectari, extravagant... conspiranoic i tot! Em sembla absurd dubtar d´un president com Puigdemont, que va per tot arreu declarant-se independentista sense cap mania. En fi: sembla que els països vençuts que intenten sortir de la seva miserable condició tenen moltes dificultats en creure en les seves forces. I que hi ha massa gent que veu adversaris, traïdors i enemics per tot arreu... Falta de generositat i, en última instància, de coratge. Per favor: si no podeu aportar res de positiu, calleu! El procés és un tasca molt difícil i el que necessitem és gent que ajudi i faci pinya i no pas derrotistes de la corda que sigui!\nVoldria recordar que...\nPer Anònim el 7 de juny de 2016 a les 15:54\n...que els pressupostos els ha dirigit Junqueras, o no?. Per què, sempre, busqueu el enfrontament Convergència-CUP i deixeu al marge el conseller d'economia?. Quin interés teniu?.\nERC els absents.\nPer Pere22 el 7 de juny de 2016 a les 13:31\nI ERC mirant-so i agafan vots autonomics, eh Gendrau? Aquest ni tocar-los.\nEs el que estem dien ja fa temps...\nPer Anònim el 7 de juny de 2016 a les 12:50\nQue tant CDC com la CUP s´enfonsen, uns estan amb les refundacions, els altres amb els alderulls, i abans que acabi l´any noves eleccions, amb un pacte d´esquerres estil tripartit amb ERC-Catalunya si es Pot´PSC, ja que la CUP quedara casi eliminada del panorama politic, i CDC molt tocada, la qual cosa, quedara dinamitat el proces soberanista, com va passar igual amb la reforma del estatut, el sentiment va per un canto pero la crua realitat va per una altre camí...\nCal donar peixet a la CUP\nPer Antònim el 7 de juny de 2016 a les 12:35\nL'últim paràgraf és delirant: ara resulta que en Mas se la va jugar, entre d'altres coses, d'anar a la presó, només per anar tirant de la rifeta. Entenc que si creus que aquests pressupostos s'han d'aprovar tant sí com no t'agafi un atac de rei Salomó. Doncs mira, si hem d'estar sempre a les mans d'aquesta colla de fanàtics, per mi es poden confitar els pressupostos\nNo s'ha de negar el merit al contrari\nPer Isabela el 7 de juny de 2016 a les 11:23\nAdverteixo que mai he votat a CDC, pèro em sembla injust no reconeixer que és el partit que s'ha bellugat més de la seva zona de confort. No és just continuar parlant de CDC com si no hagués fet cap canvi, quan s'ha fet independentista i això agradi o no és una realitat. Les esquerres enlloc d'alergrar-nos sembla que vulguem que segueixi tot igual i així tenim el discurs fet. Quin problema tenim que el partit de dretes de Catalunya sigui independentista si no ho fos serien el problema i ara que nassos ens passa? No pretendrem que facin polítiques d'extrema esquerra si no ho son, no entenem que a tots els paissos hi ha ciutadans de dretes i que normalment son majoritaries. Que preferin una dreta com la espanyola rancia i no democràtica. El mateix Otegui ho va dir, ja voldria jo un Mas. El problema el tenim les esquerres incapaçes d'assumir la nostra propia realitat i els votants d'esquerres estem molt deçebuts no de la dreta que fa el seu paper, si no de les esquerres que no donen la talla ni fan el que li correspont que és aprofitar quan la dreta si posa bé per avançar en les nostres reivindicacions. Madureu d'una vegada que ja n'estem tips de salvadors, volem políticia.\nsr. usted no lo puede mezclar todo\nPer Anònim el 7 de juny de 2016 a les 10:36\nNo se puede sumar peras y patatas son diferente producto. lo mismo pasa con la CUP y CDC. porque usted lo mezcla?? Porque es usted e ERC?? O de quien es usted?? CDC esta mas que aclarada y es su hoja de ruta en su dioa a dia y en su proyecto por lo tanto no la mezcle con otra fuerz poloitica sea la que sea pero en este caso usted pone a la CUP. Usted que pasa que es igual que el sr.Pala que solo sabe hablar ( mal por cierto de CDC) de CDC emple otas fuerzas pero no siempre hablen de las mismas ya cansa.\nPer osona el 7 de juny de 2016 a les 09:47\nT u creus que la Cup i CD s'han de aclarir ? si son els que mes clar o tenen , el que te de aclarirse es ER ja ha fet massa mal al Proces i ara esta jugant amb foc , ells forman part de una unio de gent que es diu Junts pel Si i el sr Oriol quan parla nomes parla amb non de ER i aixó no es correcta fer la puta i la ramoneta avui ja no cola. primer Independencia i despres ja votarem el que voldrem i el pais que volguem, costa tant de entendre aixó ?\nNerviosisme a les esquerres. El sorpasso no arriba mai. Caldra un altre tripartit.\nPer Anònim el 7 de juny de 2016 a les 09:14\nEs curiosa " la operación acoso y derribo a CiU". Mai ho faran bé aquests xicots de CiU (ara CDC) pel que es veu. S'ha de ser pur i cast com les esquerres independentistes que varen donar el govern a partits tan Independentistes com PSOE i IUCV. Són tan independentistes que que Catalunya passa a un segon lloc per tal d'ofegar CDC. Tot si val. Varen tenir al seu dlider en conserva perque no es taqués i fins i tot no posava l'estelada... Curios Independentista que dona lliçons. I tot per a què??? Doncs per fer la guerra particular i donar el sorpasso. I ni així. Han enterrat CDV varies vegades i sembla que no hi ha manera... deuen pensar que ara si. Lamento dir que ara tanpoc no. Ara faran un altre tripartit, faran el sorpasso i durara unes eleccions i res més i el que es pitxor perdrem la independència gràcies als independentistes de tota la vida que segons ells no es pot dubtar d'ells. Doncs mira jo dubto i molt!!!! Entre altres coses encara no els veig axusats de res per españa per defensar la independncia. Els altres, els de CDC, clarament són nouvinguts,. En això ningú està enganyat però resulta que paper en mà han fet més. Han desmuntat un partit que guanya (no veig a esquerra jugant a aquesta mena de cartes). Han sacrificat al millor valedor (en Mas) jo no veig que ERC posi a Junqueras eni de broma en la mateixa tesitura i a l'igual que CDC al segons nivell segueixem els de sempre (Anna Simó.....). Osigui que de relleu... doncs el mateix. Francament no se si CDC no vol la indepe pero ERC clarament viu millor contra Espanya que manat una república i així actúe,. Que sembli però que no avanci del tot no sigui que...\nQuan s'acabarà de fer mal a CDC?\nPer Anònim el 7 de juny de 2016 a les 08:28\njA ES POT PARLAR DEL QUE VULGUIS EN POLÍTICA , QUE SEMPRE S'ACABA CRITICANT A CDC! EN MAS ES VA SACRIFICAR A FER UN PAS ENRERE PERQUÈ EL PROCÉS CONTINÚES I HAV IA GUANYAT LES ELECCIONS EN PUIGDEMONT DIU QUE ESTARIA DISPOSAT ANAR A PRESÓ PER LA LLIBERTAT DE CATALUNYA QUI HA FET MÉS PER LA NOSTRA NACIÓ DE TOTS ELS PARTITS ANOMENATS D'ESQUERRES? ESQUERRA JA NO ÉS LA QUE ERA ABANS ,ARA NOMÉS MIRA DE GOVERNAR I PROU ,NO EL PREOCUPA RES MÉS NO SOLAMENT LES ESQUERRES SÓN LES ÚNIQUES QUE PODEN FER BÉ EL PROCÉS, QUE HO DUBTO, PÈRÒ SI, EN CANVI ,CREC QUE PODEM CONFIAR EN CDC SEMPRE QUE LES ESQUERRES NO HO ESGUERRIN CREC, SINCERAMENT, QUE SÓN ELLS ELS QUE NO VOLEN EL PROCÈS S'HA DE TREBALLAR JUNTS SI ES VOL ACONSEGUIR ALGUNA COSA I AIXÒ NO ÉS EL QUE DEMOSTRA FINA ARA LA INTOCABLE ERC\nNerviosisme a CDC\nPer Anònim el 7 de juny de 2016 a les 07:37\nCDC no ha cregut mai en el procés. El que passa es que eren conscients de la seva devallada electoral i simplement van seguir l'estratègia de la fugida cap endavant, que ha estat la preferida de Mas en els darrers 10 anys. No l'ha dut enlloc, però com a mínim ha pogut anar de fracàs en fracàs durant aquest temps. Però la realitat s'entesta a ser com és. Vol CDC unes noves elecciones? Ho dubto. Amb prou feines arribin als 30 escons, segurament ERC els prengui la primera posició (doncs aquest partit ha aconseguit implantar-se als feus tradicionals de CDC) i hagin de lluitar per la segona amb la versió local de Podemos i Cs, i no oblidem que en les darreres generals fins i tot una entitat com el PSC, que encara no ha tocat fons, els va superar. Entenc que a CDC estiguin nerviosos, i que els qui cobren gràcies a CDC també.\nAutonomisme pel boc gros sense dissimular\nPer O fem la Independència o fem Autonomisme. Escolliu el 7 de juny de 2016 a les 07:34\nSobre el segon paràgraf: arribada l´hora de la veritat, s´està veient que els que 'fa 40 anys que són indepes' ni ho eren ni ho són; el seu projecte és la independència cap a la República Soviètica, per això mai han assolit cap representativitat enlloc ni van passar de les famoses "capelletes". Ho demostren dia a dia, i si permetem que aquest 'dret a veto' actual dels que 'fa 40 anys bla, bla, bla" continuï ens veurem a aquest atzucac ad eternum et ad nauseam, perquè un cop feta la DUI vindrà el 'procés constituent' de bastir la nova República amb les seves lleis fonamentals, i aquesta gent no voldrà que siguem un país occidental de lliure mercat. No voldran una Constitució catalana 'capitalista' i la boicotejaran amb delit tot el que puguin. A veure si comencem a aplicar allò que es coneix com a "nota de tall": quines condicions posen a la independència catalana? Són tantes i tan esbojarrades que qui encara els consideri indepes té un problema o n'és còmplice. Perquè, com és obvi, l´alternativa és raure eternament dins l´Espanya capitalista, monàrquica i anticatalana. No trobeu que qui posa massa condicions a una fita no la vol aconseguir? El tercer paràgraf és un reguitzell de ximpleries. Aquesta frase és de traca, mocador i cor de verges cantant el Virolai: "Si la retirada d'Artur Mas significava que a partir de llavors ja no es creia en el procés, que es digui clar". No has pensat, Pere, que potser és exactament al revés; marxa perquè hi creu? CDC deixa que el seu líder marxi del Parlament, acceptant les condicions d´una força que no tenia cap legitimitat per a demanar el seu cap, i tu dius que ho fa perquè "no hi creu". El nostre procés té un problema molt seriós amb el concepte "legitimitat". Per què és creu que la CUP estava "legitimada" per a demanar el cap del líder de la formació que representa al 83% de l´independentisme? Per què no vam engegar a pastar fang immediatament a qui es salta olímpicament qualsevol modus operandi democràtic? Com pot ser que l'únic afany del 17% d´una causa sigui emprenyar, separar i anihilar al 83% restant dels que, en teoria, haurien de ser el seus aliats per a assolir una fita comuna? Per què consideres/considereu "legítim" que ERC estigués disposada a oferir el cap del líder de JxS a una formació que no tenia cap "legitimitat" per a demanar-ho? "Si el que s'està fent és aprofitar la conjuntura per agafar força de cara a les eleccions del 26 de juny, s'està actuant amb el mateix grau d'irresponsabilitat que alguns imputen a la CUP". No està deixant ben clar ERC que està disposada a fer el necessari per treure un sol vot més que CDC? És ben "legítim" que ho vulgui, però no pots criticar que CDC vulgui "agafar força" quan ERC és qui es va negar una llista unitària al 20D i al 26J, precisament, per "agafar força" obtenint un vot més que CDC. Aquest afany és legitim des de el seu punt de vista partidista, però contraproduent per al projecte independentista perquè vam regalar una victòria electoral a casa nostra als espanyolots de Ni Podem Ni Volem. A canvi de què? D´uns minsos 34529 vots més que CDC. Bravo! El 26J tornarà a passar el mateix, però per a tu, Pere, qui actua amb "irresponsabilitat" és CDC i arribes a comparar-la amb la CUP. Els lectors no ens mamem el dit. O tots frares o tots canonges; per a mi, el partidisme d´uns i altres és fastigós. Per a tu, el partidisme d´uns és "legítim" i el partidisme dels altres és "irresponsabilitat". "La direcció convergent encara no ha entès que a la Candidatura d'Unitat Popular hi ha un pols intern i amb segons quines idees l'únic que es fa és atiar encara més el conflicte". Ara resulta que el problema cupaire és que els convers "els atien". Aquesta frase és d´un nivell tan baix que no fa per tu, Pere. Per què considerem "legítim" que els cupaires puguin dir el que vulguin de tothom? Per què considerem "legítim" que uns suposats aliats indepes com la CUP fessin tota la campanya del 27S blasmant a CDC, a JxS i al seu líder emprant les mateixes difamacions que la caverna madrilenya? CDC no pot dir-hi la seva perquè potser "atia el conflicte intern" a l´olla de grills cupaire. Gran anàlisi! Sabeu per què consideres/considereu "legítimes" totes aquestes bestieses? Perquè ni podeu ni voleu defugir el marc mental autonomista. Tu mateix, Pere, acabes d´escriure un article plenament autonòmic. De fet, demostres/demostreu que tornar a l'àmbit autonòmic no et/us faria res. Jo vaig ultrapassar el "punt de no retorn" fa molt i no estic disposat a tornar enrere cap a la Catalunya autonòmica. Crec sincerament que si goso erigir-me com a portaveu del poble català dient que no estem disposats a aquest retorn a l´autonomisme no exagero ni un pèl. Però molts de vosaltres no podeu/no voleu/no sabeu defugir l´autonomisme. No us fa por tornar-hi. Ni voleu ni sabeu veure a l´altre com a company i aliat en comptes de com a rival o enemic. Els ciutadans catalans tenim una bandera i un propòsit i ens agafem de la mà amb qui tenim al costat, sense demanar-li la seva filiació política. Mentre el projecte independentista sigui viu, ERC i CDC han d´anar agafats de la mà. Tot el que no sigui reeditar JxS serà lluita fraticida autonòmica. Les lluites fraticides es donen entre germans que es barallen; si és el que voleu, endavant, però els catalans som independentistes: CDC i ERC han de saber que el seus electorats són plenaments indepes i no en tindrem prou amb les molles. Volem el pa sencer, perquè és nostre. SI CDC "ho deixa estar" a canvi d´un escanyolit "peix al cove" el seu electorat no els ho perdonarà. Si ERC "ho deixa estar" perquè vol encapçalar un nou tripartit a la Catalunya autonòmica el seu electorat no els ho perdonarà. JxS ha de portar el seu pressupost al Parlament, sense cap concessió als cupaires, i si no s´aprova noves eleccions i fora punyetes. Si es reedita JxS no em fan cap por. Si el nou Parlament català té majoria absoluta indepe, DUI l´endemà i a treballar de valent tots plegats per a defensar la nostra República. Si ara ho ha de liderar algú d´ERC, ho trobo legítim. Però si no es reedita JxS perquè els partits i els seus partidistes volen anar a la seva estareu demostrant de nou que Vicent Partal tenia tota la raó quan va escriure el seu editorial del 8 de juny de 2015, titolat 'Els partits són un problema?': "I al Principat hem continuat patint en vista de l'evidència que l'extraordinari impuls social del sobiranisme perilla per l'obsessió partidista, per la rancúnia partidista d'alguns, hauria de dir. Això per a no parlar de la vergonya aliena que molts sentim quan veiem els pobres arguments, simplistes, sempre oportunistes i conscientment manipuladors que alguns mediocres intel·lectuals orgànics pretenen convertir en relat i guia. Potser ha arribat l'hora que ens demanem en veu alta si ara mateix el partidisme no s'ha descontrolat prou perquè la societat reaccione i reclame un canvi d'actitud als qui a voltes sembla que es pensen que poden segrestar la voluntat popular per aconseguir els seus objectius particulars."\nDesacertat (com a poc)\nPer David85 el 7 de juny de 2016 a les 07:14\n"Si la retirada d'Artur Mas significava que a partir de llavors ja no es creia en el procés, que es digui clar"?!?? M'està volent vendre que la retirada del president Mas va ser deguda a CDC? I no a una ERC cagadubtes en repetir JxSi (per pur càlcul electoral)? I no a la CUP?? Au va! Alguns posen el pais per davant de la cadira i encara se'ls acusa de interessos ocults... i altres nomes tenien l'obsessió -explícita- "d'enviar a la paperera de la història" i encara se'ls disculpa en articulets com aquets. No anem bé. No anem gens bé\nPer feina i prou plorar\nPer Jordi Martinez el 7 de juny de 2016 a les 01:56\nCDC, CUP i ERC han d'entendre que per davant de la independència no hi ha res. Cal destruir tot interès espanyol i posar als partits anticatalans (Podemos, PP, PSOE i Ciudadanos) contra les cordes. No volem més referèndums, volem la DUI i ja. Deixeu de fer notícia de tot, ara toca la independència i passi el que passi hi haurà independència.\nJa ni dissimulen\nPer Jordi M el 7 de juny de 2016 a les 00:34\nERC se serveix de la CUP contra Convergència (i Espanya encantada de la vida). De fet ja li va anar de perles que forcessin la dimissió d'Artur Mas, encara que els molt hipòcrites fessin com que defensaven el candidat a la presidència acordat per la coalició i també, per cert, el més votat de la història de Catalunya.\nPer Anònim el 7 de juny de 2016 a les 00:24\ni socialisme internacional SON COMPATIBLES!!!!


Qui som - Excavacions Carrera\nFa més de 35 anys, el 1980, l’Esteve Carrera Blancafort fundava Excavacions Carrera.\nEn aquell moment, l’empresa, de caràcter familiar, comptava amb 2 treballadors, 2 màquines i 2 camions.\nActualment, amb més de 35 anys d’experiència, comptem amb 17 treballadors i una flota de més de 30 vehicles de diferents tipus i amb tota mena d’accessoris per realitzar tot tipus de treballs.\nCom a empresa, sempre hem apostat pel creixement sostenible. Reinvertim els nostres beneficis en l’adquisició de nova maquinària i la formació dels nostres treballadors per oferir-te el millor servei en excavacions.\nAvui som una de les empreses líders en treballs d’excavació a la comarca d’Osona.\nQualitat i feina ben feta.\nOferim la màxima qualitat als nostres clients en tot tipus de serveis: excavacions, construcció de rocalles, enderrocs, arranjament de terrenys o transport de terres. Oferim també els nous serveis que demanda el mercat, com el ratllat de quadres per al benestar animal o el fressat de soques.\nComptem amb una plantilla de maquinistes i operaris qualificats, preparats i amb una dilatada experiència en la realització de tot tipus d’obres relacionades amb les excavacions.\nAquest és el nostre valor afegit.\nRenovació constant de maquinària.\nConstantment ampliem i renovem la nostra flota de maquinària afegint-hi les últimes innovacions del sector.\nAixí podem oferir-te sempre les millors eines per als teus treballs d’excavació, com per exemple, l’anivellament de terrenys mitjançant tecnologia làser.


Navarro i Lorbek, nominats al Millor Cinc de l’Eurolliga - FC Barcelona\nHomeSeccionsBàsquetPrimer EquipNotíciesNavarro i Lorbek, nominats al Millor Cinc de l’Eurolliga\nNavarro i Lorbek, nominats al Millor Cinc de l’Eurolliga\nEls jugadors del Barça Regal Juan Carlos Navarro i Erazem Lorbek opten a formar part del Millor Cinc de l’Eurolliga. Els guanyadors se sabran el dia 12 de maig a Istanbul El capità blaugrana ha estat escollit cinc vegades en el Primer Cinc i Lorbek, dues, en el Segon\nL’Eurolliga ha fet públic aquest divendres el nom dels 10 jugadors que formaran part del Primer i del Segon Millor Cinc d’aquesta edició de l’Eurolliga. Hi seran dos blaugranes, Juan Carlos Navarro i Erazem Lorbek, dos referents de la competició. El nom dels guanyadors se sabrà el proper dissabte 12 de maig a Istanbul, en la tradicional Cerimònia de Lliurament de Premis de l’Eurolliga, durant la disputa de la Final a Quatre. El capità blaugrana ha estat escollit cinc vegades en el Primer Cinc, les temporades 2005/06, 2006/07, 2008/09, 2009/10 i 2010/11. Lorbek, dues, en el Segon, la temporada 2008/09 amb el CSKA i la 2009/10, amb el Barça.\nEl pivot eslovè és el jugador més ben valorat del Barça Regal en aquesta Eurolliga, amb una mitjana de 13,8 punts i 4,7 rebots per partit. Navarro s’ha convertit aquest any en el màxim anotador de la història de la competició.\nEl Millor Cinc de l’Eurolliga, conegut també com a All-Euroleague Team, és un guardó que s’entrega als cinc millors jugadors de la temporada. D’entre els cinc jugadors que formen aquest quintet, un d’ells és l’MVP de la màxima competició continental. Han estat els aficionats i els membres dels mitjans de comunicació els que han escollit els 10 finalistes.


L'Empuriabrava-Castelló recupera el lideratge després de reforçar-se - Empordà\nL'Empuriabrava-Castelló recupera el lideratge després de reforçar-se\nEls d'Albert aprofiten la derrota del Portbou (1-0) i golegen el Cadaqués (6-1) en el debut de Lorens, Iñaki Fernández i David Garcia\nLLUÍS RIBERA 02.02.2016 | 13:00\nDavid Garcia havia jugat a la selecció catalana de futsal LLUIS RIBERA\nL´Empuriabrava-Castelló ha passat pàgina d´allò més ràpid després de la derrota del diumenge anterior al camp del Portbou (1-0), que li va fer perdre de manera provisional el lideratge del grup 30 de Quarta Catalana. Però si una cosa ha demostrat l´equip d´Albert Albert al llarg de la temporada és regularitat i el dissabte va fer pagar els plats trencats al Cadaqués (6-1). Els castellonins recuperen d´aquesta manera el primer lloc per la derrota del Portbou al camp del Base Roses B (1-0).\nTanmateix, l´Empuriabrava-Castelló ha ampliat el fons d´armari: a més de recuperar el lesionat Eloi Güell, màxim realitzador de l´equip, dissabte van debutar Lorens Fernández (Garriguella), David Garcia (Borrassà i ex del Futbol Sala Vilafant) i Iñaki Fernández, sense equip i amb passat recent a l´Esplais.\nL´ensopegada del Portbou deixa els de Jose Garcia tercers, superats a més a més pel Sant Miquel, que sense fer soroll s´ha col·locat a només un punt de l´Empuriabrava-Castelló.


44 microrelats al V Concurs | Ajuntament de Santa Cristina d'Aro\n44 microrelats al V Concurs\nUn total de 44 treballs s’han presentat al V Concurs de Microrelats amb motiu de la commemoració del Dia Internacional de les Dones que convoca anualment el Punt d’Igualtat de l’Ajuntament de Santa Cristina d’Aro. Els treballs provenen majoritàriament de persones residents a les comarques gironines, però també n’hi ha d’altres comarques catalanes. L’entrega dels premis als guanyadors/res del concurs es farà el divendres 6 de març, a les 18 hores, a l’Espai Ridaura del municipi. L’any passat es van presentar la meitat d’obres, 22 treballs, guanyant Llorenç Serrahima, de Sant Cugat del Vallès, amb l’obra “La classe”.\nLa gran novetat d’aquesta edició és que es poden presentar obres en castellà, cosa que fins ara només es podia fer en català. La temàtica d’enguany se centra en la diversitat de les dones: “Dones d’arreu. Dones i diversitat d’origen nacional, ètnic, cultural, religiós, etc.”, ja que s’emmarca en el projecte que es va iniciar al novembre titulat “Cristinenques d’arreu”. Els únics requisits que es demanen als/les autores és que siguin majors de 14 anys i que només poden presentar una obra, la qual no pot tenir més de 300 paraules. L’Ajuntament de Santa Cristina d’Aro, que compta amb la col·laboració de l’Associació de dones de Santa Cristina d’Aro Ermessenda, la biblioteca municipal Baldiri Reixac, l’hotel Mas Tapiolas i l’Institut Català de les Dones de la Generalitat, es reserva el dret de publicar o difondre els treballs presentats al concurs.\nEl jurat estarà format per personal tècnic i referents polítiques de les àrees d’Igualtat, Biblioteca i Comunicació i una representant de l’Associació Ermessenda. Hi ha tres premis: primer premi, una tauleta (valorada en 350 euros), una entrada per a dues persones a l’spa de l’hotel Mas Tapiolas i un xec de 75 euros per la compra de llibres; segon premi, una entrada per a dues persones a l’spa de l’hotel Mas Tapiolas i un xec de 75 euros per la compra de llibres, i tercer premi, una panera de fruita de km0 (valorada en 30 euros) i un xec de 75 euros per la compra de llibres. El jurat pot declarar els premis deserts.


Alcaraz: 'Ja no ens fa vergonya eixir fora de la Comunitat i dir que som valencians i valencianes' | Valencia Extra\nAlcaraz: 'Ja no ens fa vergonya eixir fora de la Comunitat i dir que som valencians i valencianes'\nEl conseller de Transparència, Responsabilitat Social, Participació i Cooperació, Manuel Alcaraz, ha destacat que “ja no ens fa vergonya eixir fora de la Comunitat i dir que som valencians i valencianes”, al que ha afegit que “hem contribuït en alguna cosa a guanyar una batalla decisiva en aquests dos anys de legislatura”.\nEl conseller de Transparència ha impartit la conferència ‘Els dimonis del migdia: dubtes i certeses en l’equador de la legislatura’ en el Fòrum Europa Tribuna Mediterrània, organitzat per Nova Economia Fòrum, entitat independent de debat. La presentació ha sigut a càrrec de l’alcalde de València, Joan Ribó.\nEn paraules del conseller “el passat és una força política inercial i véncer-la exigeix més que un esforç similar a l’empleat per a activar-ho”. Per açò, en el migdia de la gestió “ens enfrontem a la labor més difícil, trobar la complicitat de la societat en aquesta obstinació”.\nEl conseller ha fet esment al passat rebut, al que ha qualificat de “malaltia contagiosa amb tints d’epidèmia”, a la qual el nostre Consell “està fent front per a impedir el rebrot de la malaltia”, una afecció que “no es limita únicament a la corrupció, sinó a la implantació d’alguns dels trets de la globalització que més víctimes provoquen”. En aquest sentit, Alcaraz ha subratllat que “no solament hem sobreviscut, sinó que ho hem fet raonablement bé”.\nAlcaraz ha fet un balanç positiu “de l’acció empresa pel Govern del Botànic per a impedir l’avanç d’eixa deriva”, un tractament que partia de l'”estat real de l’infectat”, on la política a la Comunitat “s’havia convertit en una activitat lenta, i ofegada”, ha assenyalat.\nDurant la seua intervenció, el conseller ha realitzat un repàs per les principals actuacions que ha engegat el Consell en aquests 23 mesos entre les quals ha destacat la reducció del dèficit públic en més de 1.000 milions; l’aprovació dels pressupostos de la Generalitat en els terminis legalment previstos; l’impuls d’accions estructurals per a modernitzar la funció pública, l’àrea informàtica, les fórmules de contractació o el sector públic; a més de definir un programa de reformes per a atendre les més variades necessitats i demandes.\nEn aquest sentit, s’ha referit a aspectes clau de la nova cooperació a la Comunitat com la constitució del Consell Valencià de Cooperació; la nova llei de Cooperació que està en Les Corts; la regularització de la relació amb les ONG i les aliances amb les universitats públiques i els municipis; a més d’aprovar el Pla Director en aquesta matèria per als pròxims tres anys.\nEl conseller ha volgut recordar que, aquest 9 d’Octubre, se celebrarà el 40 aniversari de la gran manifestació que va defensar l’autonomia com un principi germanat amb la democràcia i ha indicat que “el Govern del Botànic reivindica eixa memòria i intenta avançar en la cohesió i el creixement del sentiment de pertinença a la Comunitat en un sentit democràticament valencianista”.\nCom a conseller alacantí, Alcaraz ha destacat, a més, que seria positiu per al conjunt de la Comunitat que s’articulara un eix Elx-Alacant “que reequilibre la macrocefàlia generada entorn de la ciutat de València” i deixe de percebre’s Alacant “com un poble gran de l’Horta i la Vega Baixa un avançament de Múrcia”.\nUna altra qüestió que ha ressaltat Alcaraz durant la seua conferència ha sigut l’obertura de la societat civil en aquesta nova etapa, “tancada en la gàbia de la por o la subvenció durant dècades”, aspecte que es “ha de posar en l’haver del nostre Consell”.\n“Per a açò -ha continuat el conseller- hem obert noves vies en les quals els actors s’expressen amb autèntica llibertat, una independència col·lectiva que ha aconseguit alliberar-nos dels foscos microcolps d’Estat que eren l’instrument de la corrupció generalitzada”.\nEn la seua intervenció, Alcaraz també ha fet referència a la Transparència i ha assegurat que “mai es va disposar de tal quantitat d’informació com la que brinda aquest Govern a través dels seus propis mecanismes de comunicació o responent a les peticions ciutadanes”.\nEl conseller ha qualificat d'”instrument bàsic la creació d’un Portal de Transparència”, amb un increment continuat en el nombre de visites. “Un altre exemple significatiu de la transparència -ha dit Alcaraz- és que ara totes les declaracions d’alts càrrecs estan permanentment accessibles en el portal, així com la informació de les diverses conselleries que ha crescut exponencialment en les seues respectives webs, atés que la transparència és una obstinació transversal que va impregnant tota l’acció de govern”.\nLa transparència, ha afegit, “és la millor vacuna contra la corrupció però un corrupte tractarà d’evitar eixos feixos de llum”, per la qual cosa cada càrrec públic ha de ser “un agent de prevenció de riscos de corrupció”.\nBonig retrau la política lingüística en educació a Puig, que replica: "Per molt que s'exalte, la llei és legal"


Els humans han utilitzat verins amb finalitats com ara caçar o defensar el territori, però també per al tractament de malalties\n«Totes les substàncies són verins; no existeix cap que no ho sigui. La dosi diferencia un verí d’una medicina», escriu Paracels. Un verí és qualsevol substància tòxica que provoca malaltia, lesions o la mort en un ésser viu que ha estat en contacte amb ella. Un verí que prové o és sintetitzat per un microorganisme rep el nom de toxina. Se sap que els microorganismes sintetitzen toxines per adquirir aliment, defensar-se contra la predació, o envair hostes potencials. El més probable, però, és que també tinguin altres funcions desconegudes importants per a la fisiologia de l’organisme productor. És evident que les toxines bacterianes van evolucionar molt abans de l’aparició dels organismes eucariòtics multicel·lulars, que constitueixen actualment la principal diana d’acció d’aquestes toxines.\nEls humans han utilitzat verins i toxines amb diferents finalitats, com ara caçar i defensar el territori (per exemple, amb puntes de fletxa impregnades amb curare, substància extreta de diverses espècies de la planta Strychnos toxifera), o eliminar gent d’importància pública, com ara Sòcrates (amb cicuta, la planta Conium maculatum) o Napoleó (amb arsènic). No obstant això, en alguns casos les toxines s’han utilitzat també per al tractament de malalties. Per exemple, el curare s’ha utilitzat per tractar convulsions i espasmes, ja que bloqueja la conducció nerviosa motora per inhibició de la captació d’acetilcolina en les plaques neurotransmissores.\nCarles Puche, Ricard Guerrero, Mercè Berlanga.


L'equip Special Handbol del Club Handbol Sant Llorenç rep el guardó Valors Esport i Ciutadania del Juga Verd Play\nEl passat 28 d'octubre en el marc del I Congrés Juga Verd Play "Els valors també compten", celebrat al CitiLab de Cornellà, l'equip Special Handbol del Club Handbol Sant Llorenç va rebre el guardó VEC: Valors Esport i Ciutadania per la seva tasca d'acostar la pràctica de l'handbol a persones amb discapacitat psíquica.\nEl guardó va ser lliurat per la Unió de Consells Esportius de Catalunya (UCEC) representada pel seu president, Jaume Domingo, el President del Consell del Baix Llobregat, Salvador Valls, i l'alcaldessa accidental de Sant Feliu, Lourdes Borrell.\nEl I Congrés Juga Verd Play "Els valors també compten" és un pas més per tal de reforçar l'aposta que fa 5 anys va fer el Consell Esportiu del Baix Llobregat amb el llançament del programa Juga Verd Play. Aleshores va ser pioner prioritzant els valors, la bona conducta en el terreny de joc respecte del resultat final de la jornada esportiva. Ara, amb el I Congrés Juga Verd Play pretén ser novament capdavanter i donar un altre pas endavant per conscienciar l'entorn més proper i la societat en general que l'esport pot ser una gran eina educativa però també una font de conductes no desitjades que cal reconduir.\nAmb aquest I Congrés Juga Verd Play s'ha volgut donar un segon impuls agrupant els diferents actors de la pràctica esportiva escolar de la comarca, fent-los partícips de l'anàlisi de dades, les reflexions i les conclusions sobre la direcció que ha de tenir l'esport educatiu de la comarca.\nA la trobada van participar els agents implicats com mares, pares, professors, mestres, polítics, tècnics municipals, entrenadors, psicòlegs, dinamitzadors, esportistes i tots aquells que van creure que podien fer aportacions per millorar l'esport en edat escolar.


(Feta a mà)\nAlçada: 11 - 12cm\nDesprés d'un acurat disseny del personatge, es fan els motlles de guix i es produeixen artesanalment d'una en una, s'assequen i es couen al forn, i es pinten a mà.\nDes de fa uns anys aquesta figura s'ha convertit en un curiós símbol i objecte de culte entre molts col.leccionistes.\nEn aquesta nova temporada seguirem treballant amb el caganer representant a personatges de la vida pública (polítics, artistes, futbolistes, etc.)\nFigura representativa dels jugadors del Futbol Club Barcelona. Un club que s'ha guanyat l'admiració i el respecte de seguidors, tècnics i jugadors d'arreu per les seves fites esportives. Considerat per tots ells com el millor equip del món.\nUn homenatge al Betis i als seus seguidors en forma de noiet vestit de blanc i verd amb una pilota sota el braç.\nCaganer Lleó Athletic Club\nAquesta simpàtica mascota és el símbol que representa als jugadors de l'Atlhetic, coneguts popularment com "els lleons". Però, saps d'on prové el sobrenom? Doncs pel que sembla està relacionat amb la vida del sant que dóna nom a l'estadi de l'Athletic, San Mamés, que segons diu la llegenda, va aconseguir amansir els lleons als quals havia estat lliurat al...\nFutbolista del Girona "SOM DE PRIMERA!!!"\nCaganer del Club de futbol Girona


LA FONT DE GRECCIO: Regals de Nadal\nNuria (Fenix) 25 de desembre de 2016, a les 19:15\nBona tarda de Nadal !!\nAquest ha estat un Nadal molt especial per mi. Quant has vist el perill de morir, molt prop teu,te’n adones de que cal aprofitar tots els moments bons que et regala la vida....i també agrair i dir, us estimo , a moltes persones que per un motiu u altre deixes fet de que ja ho saben. Ara aprofito totes les ocasions per demostrar el meu amor cap a la meva família i els meus bons amics .\nAquest Nadal encara hem estat tots els que som de família(5) al voltant de taula. Quatre generacions que van dels 95 anys als 5 ....si som una família petita .No obstant quin regal poder estar-hi tots junts. No penso si l’any proper algú per raons d’edat o no,pot faltar,aprofito riure,estimar ,jugar i compartir aquestes estones.\nEl millor regal que jo crec que els hi puc fer,a la meva mare,els meus fills ,i a la meva neta ,es estar feliç,esperançada i agrair sempre agrair ser al seu costat.\nBonic el vídeo !!\nJoan Capdevila 26 de desembre de 2016, a les 8:14\nRealment un video molt interessant. Quantes vegades ens atabalem en comprar regals, en tenir la casa endreçada pels convidats, en preparar un dinar amb tots els detalls, ... però en el fons estic d'acord amb la part final del video. Per sobre l'embolcall del Nadal, hi ha el mateix Nadal. El mateix Nadal que pels cristians és el gran Misteri i per tots, cristians i no cristians, una oportunitat per estar aprop de les persones que ens estimen. I per estimar n'hi ha poc amb ben poca cosa; escoltar, acompanyar, dedicar una estona del nostre temps a l'altre, visitar aquell avi que tenim a la residència, ... Tan de bo tots els Nadals puguéssim reflexionar-hi i actuar com si aquest fós el darrer Nadal per les persones que estimem i que tenim més aprop.\nMarta 26 de desembre de 2016, a les 10:45\nMolt bonic el vídeo Sergi!!\nLes prioritats de la vida van canviant en funció dels anys, es nota que són molt joves els que parlen, sí que la veritat de la vida els apareix en l'última pregunta i clar, com a joves els sorprèn perquè la finitud de la vida no se la plantegen massa encara.\nAvui fa un any que vam enterrar el meu sogre i en el Nadal passat, tots sabíem que era el seu últim. Tenia 93 anys va morir a casa i amb tota la família al seu costat. Tots ho vam viure amb el dolor de la pèrdua però amb la serenor de pensar que havia viscut una llarga i feliç vida. És allò que diem moltes vegades jo m'apunto a marxar així...\nÉs cert que el vídeo interpel•la, són coses que hi hem de reflexionar!\nMoltes gràcies, Sergi i Bon Nadal a tots!!!\nMNC 26 de desembre de 2016, a les 20:13\nBonic vídeo i alhora emotiu.\nCertament que els joves acostumem a no adonar-nos de les coses veritablement importants. A voltes ens cal que sigui una pregunta, un fet, etc. el que ens faci parar un instant i pensar. Una societat cada cop més ràpida, un consumisme cada cop més elevat... estem bombardejats constantment.\nNo és però una excusa, sinó quelcom que ens ha de fer reflexionar, a grans i joves, a fi que entre tots, puguem donar allò que realment és important a les persones que ens envolten (o inclús a les que, de lluny estant, podem tindre un record per elles).\nJo, personalment lligo força aquest vídeo amb la última entrada que ens feia en P.Sergi de "Per Nadal, cada ovella al seu corral". Perquè al cap i a la fi, són els petits gestos, un somriure, una abraçada... el que ens fan més humans.\nSergi d'Assís 26 de desembre de 2016, a les 21:42\nMoltes gràcies pel comentari i benvingut/da! Estic encuriosit per saber qui ets. M'ho pots dir en un missatge que no publicaré? Gràcies!\nSergi d'Assís 27 de desembre de 2016, a les 10:43\nMoltes gràcies per respondre'm l'enigma! La veritat és que em sorprenia algú que fos jove i que em digués "P. Sergi" :) Pensava que no em devia conèixer massa! Ja estarem en contacte via mail.\nBenet 27 de desembre de 2016, a les 20:58\nEn una societat tan materialista com la nostra, no és estrany que es valorin els regals físics, més que no pas aquells que no es poden comprar. Com bé diuen alguns en el vídeo, la companyia, ajuntar tota la família, passar estona amb aquells que estimes, no té preu, i és el millor regal que es pot fer a algú que de veritat s'aprecia.\nA vegades tendim a complicar aquelles coses que són tan senzilles! La millor mostra d'afecte per algú és passar temps amb ell, dedicar-li estona, i no calen tants regals.\nBones festes i bon any nou a tots i totes!\nM. Teresa 30 de desembre de 2016, a les 11:55\nI què hauria respost jo a aquestes preguntes? De veritat que m’ha servit per reflexionar-hi seriosament. Gràcies, Sergi.\nI el meu sincer desig que l’any 2017 ompli de llum els camins de tots els qui compartim aquesta Font.


RESSONS DE QUIETUD - Diari de Girona\nmartí peraferrer vayreda 03.08.2015 | 00:00\nRecordaré aquest juliol com l'estiu de Rosa Leveroni i la seva trucada imprevista a la porta dels meus silencis; però també per l'adéu alliçonador i silenciós de la Natàlia Molero. La bona poesia quasi sempre entra a casa teva sense avisar i els poetes i les poetesses, si són bons, no demanen mai permís per tocar les cordes de les nostres lires íntimes, simplement i fatalment ho fan i després desapareixen. La mort en canvi reclama espectacle de dolor i s'alimenta de la trencadissa sentimental que ens provoca amb la seva visita insolent, alguna vegada més injusta que d'altres, i quasi sempre ens deixa l'ombra de la seva presència que es queda amb nosaltres ja per sempre.\nAdmeto que sóc admirador dels perdedors, d'aquells als quals la vida els gira l'esquena, perquè sempre han d'estar alerta de no tornar a defallir. Però alguns i algunes aquest menyspreu dolorós són capaços de convertir-lo en força creativa. També em marquen especialment aquelles trajectòries vitals estroncades per fatalitats irremeiables. Diria que la Rosa i la Natàlia, en temps diferents, van aconseguir "ser el que volien ser", una cosa complicada per a les dones que es mouen en mons d'homes. Segurament la Rosa Leveroni tancant-se en ella mateixa per bracejar en les seves vivències personals que més mal li feien i destil·lar-les en un ampli recull de poemes delicats; i la Natàlia calçant-se les botes de taló alt i posant-se un vestit jaqueta, va anar plantant cara al món aportant la seva visió personal, a vegades tossuda i les seves propostes valentes per fer avançar la cultura del nostre país.\nEls amics de la Unesco de Girona han volgut dedicar aquest any la segona part de l'acte Nit de Poetes, a la poetessa catalana Rosa Leveroni. Un acte poètic del qual la Natàlia Molero intentava estar sempre ben informada. Els convido el dia 18 de setembre a les 21h, al Pati de les Magnòlies de Generalitat a Girona, a assistir a l'estrena de Ressons de quietud, un espectacle nascut de la poesia de Rosa Leveroni, una poesia fràgil, trista, fonda, ferida i lligada a les pèrdues però sempre il·luminada per una petita flama de desig de viure, una flama que ja no crema per a la forta, la culta, la batalladora Natàlia Molero. Dues dones que estimaven el mar i que necessitaven la pau que dóna contemplar en silenci la balsàmica ratlla entre els dos blaus més vius, l'horitzó del nostre Mediterrani, on totes dues s'emmirallaven.\nMai un poema agafà tant de sentit: Testament, de Rosa Leveroni: "Quan l'hora del repòs hagi vingut per mi, vull tan sols el mantell d'un tros de cel marí. Vull el silenci dolç del vol de la gavina, dibuixant el contorn d'una cala ben fina; l'olivera d'argent, un xiprer més ardit i la rosa florint al bell punt de la nit; la bandera d'oblit d'una vela ben blanca fent més neta i ardent la blancor de la tanca. I saber-me que sóc, en el redós suau, un bri d'herba només de la divina pau."


La Federació Catalana de Futbol premia als campions de futbol i futbol sala ~ EbreDigital.cat\nJesús Ferrando2018-07-16T17:51:10+02:0014 de Juny de 2018|Esports| Tortosa|Federació Catalana de Futbol, Joaquim del Pino, Lídia Saura|0 Comentaris\nEl Centre Cívic de Ferreries, ha acollit la Nit dels Campions a les Terres de l’Ebre. Una de les tretze nits pels campions que organitza la Federació Catalana de Futbol fins al proper dimecres. Dos-centes cinquanta persones van emplenar de gom a gom la sala, on es van lliurar els diferents trofeus i reconeixements especials.\nEl mes de juny es tranforma en un mes de reconeixements per als clubs i equips de futbol. La federació catalana va tornar a organitzar la ‘nit dels campions’ destinada a premiar els equips que han acabat al capdamunt de les classificacions dels seus respectius grups i categories.\nA més, es va retre homenatge als directius que s’han acomiadat després de vàries temporades al capdavant dels clubs. També es va guardonar a Rocha, jugador de futbol que, amb 49 anys, continua en actiu a la Unió Esportiva Deltebre de quarta catalana.\nEl premi fair play va recaure en el benjamí de l’Olímpic Móra d’Ebre per no deixar de competir, tot i haver rebut golejades. Especial protagonisme van tindre les campanyes de sensibilització que ha enjegat la Federació Catalana de Futbol amb un lloc destacat per la campanya Orgullosa.\nL’acte va tindre lloc al centre cívic de ferreries de Tortosa que va aplegar 250 persones entre jugadors, entrenadors i directius dels diversos equips de futbol i futbol sala de les Terres de l’Ebre.\nL’Ajuntament d’Amposta rep les seues patinadores del Club Patí l’Aldea\nLa santjaumera Paula Arques i el tortosí Dani Panisello, or a la Copa Joventut de rem\nEl paleotraining arriba a les platges de l’Ampolla


Perquè incloure les històries d’Instagram a l’estratègia online? - Marketing per tu\nHomeMarketing digitalSocial MediaInstagramPerquè incloure les històries d’Instagram a l’estratègia online?\n2 de setembre de 2020 By Marta Costa Montmany\nActualment és cada vegada més important tenir una presència sòlida a les històries d’Instagram, ja que són una excel·lent manera d’interactuar amb l’audiència a d’una manera única i personal. Aquesta opció directa de compartir contingut en temps real és la que trien cada vegada més usuaris per seguir amics, familiars, celebritats i per suposat també a les marques.\nA l’incloure les històries d’Instagram en la teva estratègia podràs oferir una experiència més autèntica i mostrar la personalitat de la teva empresa. Són una excel·lent opció per compartir contingut entretingut, interactuar encara més amb els seguidors, poder-los conèixer millor, i mostrar un aspecte diferent de la teva empresa cada dia.\nPer començar a compartir històries, només cal tocar la icona de la càmera a la cantonada superior dreta de les novetats, o el logotip, o la imatge de la teva perfil. Després, pots afegir un filtre, un emoji, una enquesta, la temperatura o qualsevol altra cosa que vulguis per donar vida al teu missatge. És possible que et diverteixis durant molt de temps explorant la gran quantitat d’eines i filtres disponibles per editar les imatges i els vídeos, que t’ajudaran a desenvolupar un estil propi per a les teves històries d’Instagram.\nLes històries són un excel·lent canal per compartir el dia a dia de la teva empresa de tal manera que els usuaris d’Instagram se sentin identificats amb la teva marca. Publica actualitzacions de l’organització, detalls del dia a dia a l’empresa,a l’igual que ho fan la resta d’usuaris. Així, l’audiència podrà veure l’aspecte personal de la teva marca, identificar-la com una font d’inspiració i reconèixer el seu valor. Les empreses que aconsegueixen més èxit a Instagram són aquelles que mostren més personalitat.\nPotser pots compartir l’estil de la teva marca amb un vídeo breu de la cultura de l’empresa, o publicar un emoji popular amb el qual els usuaris es puguin identificar. Fins i tot, pots gravar un boomerang divertit per fer riure als teus seguidors. Al capdavall, tan sols es tracta d’usar el que tens disponible per crear coses noves. És moment de posar-se creatiu!\nTags:\tInstagramSocial MediaXarxes socialsInstagram StoriesHistòries d'instagram


Inici - Fantraginers\nQuè fem, qui som?\nFantraginers és un projecte editorial cooperatiu i no comercial de literatura fantàstica. Editem, recopilem i difonem obres de fantasia, ciència ficció i terror en qualsevol variant del català i en qualsevol format, sempre que estiguen lliures de drets d’autor; bé escrites sota domini públic, be sota llicències copyleft o creative commons.\nEstem compromesos amb la promoció i restitució social de la nostra llengua, especialment dins d’un gènere, el fantàstic, que no te el suficient recolzament editorial. Creiem fermament en la cultura lliure i per tant defensem i promovem la lliure distribució i modificació dels treballs creatius a través de qualsevol mitjà, però sobre tot de les NTIC.\nNo som una empresa editorial i per suposat no tenim ànim de lucre, però editem material en format de llibre digital i proporcionem un aparador on poder compartir les creacions lliures del gènere fantàstic en la nostra llengua.\nEn definitiva, el que fem és traginar amb la fantasia!\n"Creiem fermament en la cultura lliure i per tant defensem i promovem la lliure distribució i modificació dels treballs creatius"